Sandane lufthamn, Anda

Sandane lufthamn, Anda (IATA: SDN, ICAO: ENSD) er en lufthavn i Gloppen kommune i Vestland. Den eies og drives av Avinor. Lufthavnen ligger nord for kommunesenteret Sandane, ved roten av en halvøy mellom Utfjorden og Gloppefjorden. Flyplassen ble åpnet i 1975 som lufthavn for Nordfjord-området.

 Anlegg, flyselskaper, destinasjoner og annet 
Lufthavnen har en 970 meter lang rullebane som går øst-vest (nummerert 08/26), på tvers av halvøyen.

Rullebanen ble i 2010-2011 utvidet fra 800 til 970 meter lengde.Tåke sendte Kleppa til Ørsta (NRK. Publisert 14.11.2011) Den ble forlenget mot vest, over Europavei 39 som ble lagd i tunnel under rullebanen. Flyplassen ligger i kupert terreng. Dette kan gi turbulens som igjen kan gjøre landing ved Anda krevende.

Widerøe driver de eneste ruteflygningene til Anda, med direktefly til Sogndal (Sogndal lufthamn, Haukåsen), Oslo (Oslo lufthavn, Gardermoen), og daglige avganger til Bergen (Bergen lufthavn, Flesland).

 Veiavstander 
 Sandane: 10 km. 15 min.
 Nordfjordeid: 15 km + ferje. 25-55 min.
 Stryn: 75 km. 100 min.
 Måløy: 66 km + ferje. 100-130 min.
 Volda: 50 km + 2 ferjer. 100-160 min.

Bussforbindelse til Sandane og Nordfjordeid (og videre) på E39 ved lufthavnen. Flytaxi-tilbud til Nordfjordeid.

 Flyselskaper og destinasjoner 
 Innland 
  Flyselskap  DestinasjonerWiderøeWF.no: RutekartBergen, Førde, Oslo, Sogndal, Ørsta/Volda
 Referanser 

 Eksterne lenker 

 Avinors side om Sandane lufthamn, Anda
 Sandane lufthamn på NRK Sogn og Fjordane fylkesleksikon

Kategori:Flyplasser i Vestland
Kategori:Transport i Gloppen
Kategori:Etableringer i 1975
Kategori:1975 i Norge
Kategori:Byggverk i Gloppen
Kategori:Flyplasser åpnet i 1975